哩間係一間好休閑嘅咖啡店。環境舒適，地方好寬敞，好適合一班人來傾計玩遊戲，佢仲有好多broadgames提供。食物方面，小食叫左海鮮拼盤，全部都係炸野，而且炸得好脆，最鍾意佢嘅薯條同埋炸蝦。可惜帶子冇乜海鮮味。炸魚就好大塊，所以都幾抵食。主食就叫咗墨西哥辣肉丸意粉，但係其實唔係好辣，只係肉丸有啲黑椒味，相信唔食得辣嘅人都食到。另外仲叫咗墨西哥雞翼，有六隻，上面有好多蘑菇同汁，我覺得都幾特別同埋幾入味。